A Bizottság határozata
(2000. április 28.)
a tengeri áru- és személyszállításban használt statisztikai adatszolgáltatásról szóló 95/64/EK tanácsi irányelv végrehajtásának szabályairól
(az értesítés a C(2000) 1134. számú dokumentummal történt)
(EGT vonatkozású szöveg)
(2000/363/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a tengeri áru- és személyszállításban használt statisztikai adatszolgáltatásról [1] szóló, a Bizottság 98/385/EK [2] határozatával módosított 1995 december 8-i, 95/64/EK tanácsi irányelvre és különösen annak 4. és 12. cikkére.
mivel:
(1) A Bizottságnak rendszeresen frissítenie kell a kikötőknek a fenti határozatban lefektetett listáját.
(2) Az említett irányelv mellékleteinek tartalma módosításra szorul.
(3) Az e határozatban előirányzott intézkedések összhangban vannak a Tanács 89/382/EGK, Euratom [3] határozatával felállított Statisztikai Programbizottság véleményével,
ELFOGADTA EZT A HATÁROZATOT:
1. cikk
1. A 95/64/EK irányelv II., IV., V. és VIII. melléklete az alábbiak szerint módosul:
1. II. melléklet: A rakománytípus osztályozása tekintetében,
a) a "ro-ro (önjáró)' kategóriában:"
i. a "személygépkocsik és az azokhoz hozzákapcsolt pótkocsi/lakókocsi"(52. kód) alkategória meghatározása helyébe a "személygépkocsik, motorkerékpárok és az azokhoz hozzákapcsolt pótkocsi/lakókocsi"meghatározás lép;
ii. egy további alkategóriával egészül ki: "egyéb mozgó önjáró egység" 59. kódszámmal;
b) a "ro-ro (nem önjáró)" kategóriában:
i. az "egyéb mozgó egységek" (60. kód) alkategória meghatározása helyébe a "mozgó, nem önjáró egységek" meghatározás lép;
ii. a "lakókocsik és egyéb közúti, mezőgazdasági és ipari pótkocsik vontatójármű nélkül" (62. kód) alkategória meghatározása helyébe a "lakókocsik és egyéb közúti, mezőgazdasági és ipari pótkocsik vontatójármű nélkül" meghatározás lép;
iii. egy további alkategóriával egészül ki: "egyéb mozgó, nem önjáró egység" 69. kódszámmal.
2. IV. melléklet: a tengerparti területek kódjainak listája
a) a "0012 Franciaország: földközi-tengeri" kód után "0013 francia tengerentúli területek: Francia Guayana", "0014 francia tengerentúli területek: Martinique és Guadeloupe" és "0015 francia tengerentúli területek: Réunion" új kódokkal egészül ki;
b) a "0043 Németország: Rajna folyó' kód helyébe a" 0043 Németország: belvízi"kód lép;"
c) a "0112 Spanyolország: földközi-tengeri és atlanti-óceáni (dél)" kód helyébe 0112 Spanyolország: földközi-tengeri és atlanti-óceáni (dél), beleértve a Baleári és Kanári szigeteket "kód lép".
3. V. melléklet: hajók nemzetisége szerinti kódok listája,
a) a "0051 Olaszország - első lajstrom" és "0052 Olaszország - nemzetközi lajstrom" kóddal egészül ki;
b) a "4611" a Brit Virgin-szigetekre vonatkozó kód helyébe a "4680" kód lép;
c) a "4612" Montserratra vonatkozó kód helyébe a "4700" kód lép.
4. VIII. melléklet: A "C1 adatkészlet" táblázatában,
a) a "Nómenklatúra" oszlopban a "rakománytípus (csak konténer és ro-ro), II. melléklet (30, 31, 32, 33, 34, 50, 51, 52, 53, 54, 56, 60, 61, 62 és 63 alkategóriák)" a "rakománytípus" változó helyébe a "Rakománytípus (csak konténer és ro-ro), II. melléklet (30, 31, 32, 33, 34, 50, 51, 52, 53, 54, 56, 59, 60, 61, 62, 63 és 69 alkategóriák)" lép;
b) az "Adatok" táblázat utolsó sora, mindhárom értéknél "Az áru bruttó súlya tonnában", "Egységek száma" és "Egységek száma hajórakomány nélkül" az új "59" és "69" alkategóriákkal egészül ki.
(2) A 95/64/EK irányelv II., IV., V. és VIII. mellékleteinek az (1) bekezdésben felsorolt módosításokat magába foglaló új változatait e határozat I. melléklete tartalmazza.
2. cikk
A kikötőknek a 98/385/EK határozat II. mellékletében foglalt listája helyébe egy frissített, kódolt, országok és tengerparti területek szerinti lista lép az e határozat II. melléklete szerinti bontásban.
3. cikk
Ennek a határozatnak a tagállamok a címzettjei.
Kelt Brüsszelben, 2000. április 20-án.